CELEX: C2005/031/27
Language: el
Date: 2005-02-05 00:00:00
Title: Υπόθεση C-499/04: Αίτηση για την έκδοση προδικαστικής αποφάσεως που υπέβαλε το Landesarbeitsgericht Düsseldorf με διάταξη της 8ης Οκτωβρίου 2004 στην υπόθεση Hans Werhof κατά Freeway Traffic Systems GmbH & Co. KG.

5.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/13
            
         Αίτηση για την έκδοση προδικαστικής αποφάσεως που υπέβαλε το Landesarbeitsgericht Düsseldorf με διάταξη της 8ης Οκτωβρίου 2004 στην υπόθεση Hans Werhof κατά Freeway Traffic Systems GmbH & Co. KG.
   (Υπόθεση C-499/04)
   (2005/C 31/27)
   Γλώσσα διαδικασίας: η γερμανική
   Με διάταξη της 8ης Οκτωβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 2 Δεκεμβρίου 2004, το Landesarbeitsgericht Düsseldorf, στο πλαίσιο της διαφοράς μεταξύ Hans Werhof και Freeway Traffic Systems GmbH & Co. KG που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Είναι σύμφωνο με το άρθρο 3, παράγραφος 1, της οδηγίας 98/50/ΕΚ (1) του Συμβουλίου, της 29ης Ιουνίου 1998, για την τροποποίηση της οδηγίας 77/187/ΕΟΚ περί προσεγγίσεως των νομοθεσιών των κρατών μελών, σχετικών με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων, να δεσμεύεται ο αποκτών την εγκατάσταση, ο οποίος δεν δεσμεύεται από συλλογική σύμβαση εργασίας, από συμφωνία μεταξύ του δεσμευομένου από συλλογική σύμβαση εργασίας μεταβιβάζοντος και του εργαζομένου, σύμφωνα με την οποία εφαρμόζονται οι εκάστοτε συλλογικές συμβάσεις περί αποδοχών, από τις οποίες δεσμεύεται ο μεταβιβάζων, υπό την έννοια ότι εφαρμόζεται η κατά τον χρόνο μεταβιβάσεως της εγκαταστάσεως ισχύουσα συλλογική σύμβαση περί αποδοχών, δεν εφαρμόζονται όμως οι συλλογικές συμβάσεις περί αποδοχών που τίθενται μεταγενέστερα σε ισχύ;
            
         
               2.
            
            
               Σε περίπτωση αρνητικής απαντήσεως στο προηγούμενο ερώτημα:
               Είναι σύμφωνο με το άρθρο 3, παράγραφος 1, της οδηγίας 98/50/ΕΚ να δεσμεύεται ο μη δεσμευόμενος από συλλογική σύμβαση εργασίας αποκτών την εγκατάσταση από συλλογική σύμβαση περί αποδοχών, που τέθηκε σε ισχύ μετά τη μεταβίβαση της εγκαταστάσεως, μόνο για τόσο χρονικό διάστημα, όσο υφίσταται τέτοια δέσμευση για τον μεταβιβάζοντα;
            
         
      (1)  ΕΕ L 201, σ. 88.